**The Unborn** (engl. *The Unborn*) on vuonna 2009 ensi-iltansa saanut yhdysvaltalainen yliluonnollinen kauhuelokuva, jonka on ohjannut ja käsikirjoittanut David S. Goyer. Elokuvan pääosissa ovat Odette Annable, Gary Oldman ja Cam Gigandet. *The Unborn* kertoo nuoresta naisesta, jota piinaava dybbuk-kummitus pyrkii naisen kautta saamaan itselleen fyysisen olemassaolon. Elokuvan tuottivat Michael Bay, Andrew Form ja Bradley Fuller.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Parikymppinen Casey Beldon (Odette Annable) kärsii toistuvasti piinaavista painajaisista, joissa sama kalpea poika vihjailee halustaan syntyä maailmaan. Pian valveilla ollessaankin Caseylle ja hänen läheisilleen alkaa tapahtua outoja asioita. Casey alkaa epäillä, että paha henki yrittää ottaa hänet valtaansa ja kääntyy henkimaailman neuvonantajan, rabbi Joseph Sendakin (Gary Oldman), puoleen. Silmän värimuutoksia tutkittaessa selviää, että Casey on kaksonen, jonka veli on kuollut jo kohdussa. Hän alkaa selvitellä itsemurhan tehneen äitinsä taustoja ja saa selville, että tätä kiusaavat näyt ovat natsiajoilta periytyvän pahan hengen aikaansaannoksia. Pahan hengen päästyä vapaaksi Caseyn ainoa mahdollisuus selviytyä on sulkea maailman ulkopuolelle johtava tie, jota on pitänyt auki joku, joka ei ole koskaan syntynyt.

**Juonipaljastukset päättyvät tähän.**

Näyttelijät
-----------


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
|  Odette Annable  | … |  Casey Beldon (nimellä Odette Yustman)
  |
|  Gary Oldman  | … |  rabbi Joseph Sendak
  |
|  Cam Gigandet  | … |  Mark Hardigan
  |
|  Meagan Good  | … |  Romy Marshall
  |
|  James Remar  | … |  Gordon Beldon
  |
|  Jane Alexander  | … |  Sofi Kozma
  |
|  Idris Elba  | … |  pappi Arthur Wyndham
  |
|  Carla Gugino  | … |  Janet Beldon
  |
|  Atticus Shaffer  | … |  Matty Newton
  |
|  Ethan Cutkosky  | … |  Barto Kozma
  |
|  Rhys Coiro  | … |  professori Shields
  |

 | 

|  |  |  |
| --- | --- | --- |
|  Michael Sassone  | … |  Eli Walker
  |
|  Rachel Brosnahan  | … |  Lisa
  |
|  C. S. Lee  | … |  tohtori Lester Caldwell
  |
|  Craig J. Harris  | … |  Rick Hesse (nimellä Craig Harris)
  |
|  Kymberly Mellen  | … |  Gail Newton
  |
|  Brian Boland  | … |  Roger Newton
  |
|  Roslyn Alexander  | … |  Evelyn
  |
|  Marssie Mencotti  | … |  rouva Byrne (nimellä Marcella Marssie Mencotti)
  |
|  Savannah Walker  | … |  7-vuotias Casey
  |
|  Alexis Wade  | … |  9-vuotias Sofi
  |
|  Braden Moran  | … |  tohtori Josef Mengele
  |

 |

Ääniraita
---------

Lakeshore Records julkaisi elokuvan *The Unborn: Original Motion Picture Soundtrack* -soundtrack-albumin 24. helmikuuta 2009. Ramin Djawadi sävelsi elokuvamusiikin.

| Raita | Kappale | Kesto | Säveltäjä |
| --- | --- | --- | --- |
| 1. | "The Unborn" | 4:17 | Ramin Djawadi |
| 2. | "The Glove" | 2:07 |
| 3. | "Jumby Wants to Be Born Now" | 1:24 |
| 4. | "Twins" | 1:55 |
| 5. | "Mom’s Room" | 2:22 |
| 6. | "Barto" | 2:12 |
| 7. | "Possessed" | 3:15 |
| 8. | "Experiments" | 3:34 |
| 9. | "Breakin’ Mirrors" | 2:18 |
| 10. | "Dybbuk" | 1:12 |
| 11. | "The Doorway’s Open" | 2:38 |
| 12. | "Sophie’s Letter" | 2:18 |
| 13. | "Medicine Cabinet" | 1:59 |
| 14. | "Bugs" | 2:01 |
| 15. | "Book of Mirrors" | 2:27 |
| 16. | "Circle of Trust" | 2:47 |
| 17. | "Hex or Schism" | 4:43 |
| 18. | "Inhabit the Helpless" | 1:13 |
| 19. | "Sefer Ha-Marot" | 2:49 |
| 20. | "Casey" | 1:22 |
|

Tuotanto
--------

*The Unbornin* kuvaukset alkoivat 3. maaliskuuta 2008. Elokuva kuvattiin Yhdysvalloissa Illinoisin osavaltiossa, missä sen kuvauspaikkoina olivat Chicagon, Kankakeen ja Lake Forestin kaupungit sekä Libertyvillen, Melrose Parkin ja Mundeleinin kylät. Libertyvillessä elokuvaa kuvattiin Libertyville High Schoolissa ja Mundeleinissa University of Saint Mary of the Lakessa. *The Unbornin* budjettina oli noin 16 miljoonaa dollaria, ja sen tuotantoyhtiöinä olivat Platinum Dunes, Phantom Four Films, Relativity Media ja Relativity Median tytäryhtiö Rogue Pictures. Elokuvan kuvaukset saatiin päätökseen 20. huhtikuuta 2008.

Julkaisu ja vastaanotto
-----------------------

### Julkaisu

*The Unborn* sai Yhdysvaltain ensi-iltansa 9. tammikuuta 2009. Tuotantoyhtiönäkin toiminut Rogue Pictures vastasi elokuvan teatterilevityksestä Yhdysvalloissa. Elokuva tuotti avausviikonloppunaan Yhdysvalloissa 19 810 585 dollaria 2 357 elokuvateatterissa. Elokuva tuotti Yhdysvalloissa yhteensä 42 670 410 dollaria yhteensä 2 359 elokuvateatterissa 8-viikkoisen teatterikierroksensa aikana, ja ulkomailla se tuotti 35 538 402 dollaria. Maailmanlaajuisesti *The Unborn* tuotti yhteensä 78 208 812 dollarin lipputulot. Suomessa *The Unborn* sai ensi-iltansa 13. maaliskuuta 2009. Finnkino oli elokuvan teatterilevittäjänä Suomessa. *The Unborn* oli Suomessa 99. katsotuin elokuva 10 674 hengen katsojamäärällään vuonna 2009.

### Vastaanotto

*The Unborn* on saanut elokuvakriitikoilta kielteisen vastaanoton. Rotten Tomatoes -sivuston mukaan vain 10% kriitikoista oli antanut elokuvalle positiivisen arvosanan 3,2/10 keskiarvolla. Keräys perustuu 115 arviointiin. 831 761 käyttäjästä 30% on antanut elokuvalle positiivisen arvosanan 2,7/5 keskiarvolla. Metacritic-sivuston mukaan 16 arvostelun perusteella elokuva on saanut 30 pistettä sadasta mahdollisesta. Metacriticin 83 käyttäjää on antanut elokuvalle keskiarvon 5,2/10. Internet Movie Databasen 42 346 käyttäjää on antanut elokuvalle keskiarvon 4,8/10.

Esimerkkinä nuivista kritiikeistä käyköön *Turun Sanomien* Tapani Maskulan arvostelun loppulausunto: "David S. Goyerin ohjaustyö on masentava esimerkki amerikkalaista kauhuelokuvaa vaivaavasta nykyrappiosta. Juoni ja näyttelijät ovat sivuseikkoja tehostetykityksessä, joka *Manaajaa* (1973) sumeilematta lainaamalla muuttaa koko tarinan vähitellen tahattomaksi camp-huumoriksi. Luistavan tekniikan kiillottamaa huonoa makua ei voi puolustella edes vaatimattomalla budjetilla kun suoraan videolevitykseen tyrkättyjen halpisten joukosta löytyy paljon paremmalla psykologisella vaistolla terästettyä hölynpölyä."

### Palkinnot ja ehdokkuudet

| Palkinnot ja ehdokkuudet |
| --- |
| Palkinto | Kategoria | Ehdokas | Tulos |
| BET-palkinto | Paras miesnäyttelijä | Idris Elba | Ehdokkuus |
|

DVD- ja blu-ray-julkaisut
-------------------------

Universal Studios Home Entertainment julkaisi *The Unbornin* Yhdysvalloissa DVD:lle ja blu-raylle 7. heinäkuuta 2009. DVD-julkaisu sisältää elokuvan 88-minuuttisen teatteriversion ja 89-minuuttisen sensuroimattoman version sekä poistetut kohtaukset. DVD- ja blu-ray-julkaisut tuottivat Yhdysvalloissa 11 828 987 dollaria vuonna 2009. Universal Pictures Finland Oy julkaisi elokuvan Suomessa DVD:lle 29. heinäkuuta 2009.

Lähteet
-------

1. 1 2 3 4  The Unborn (2009) *boxofficemojo.com*. Boxofficemojo.com. Viitattu 7.9.2016. (englanniksi)
2. 1 2 3 4 5 6 7  The Unborn (2009) *the-numbers.com*. The Numbers.com. Viitattu 7.9.2016. (englanniksi)
3. 1 2 3 4 5 6  Unborn, The (2009) *elonet.fi*. Elonet.fi. Viitattu 7.9.2016. (suomeksi)
4. 1 2 3 4 5  The Unborn (2009) *allmovie.com*. Allmovie.com. Viitattu 7.9.2016. (englanniksi)
5. 1 2 3 4  UNBORN, THE (2009) *tcm.com*. TCM.com. Viitattu 7.9.2016. (englanniksi)
6. ↑  Ramin Djawadi: The Unborn [Original Motion Picture Soundtrack] *allmusic.com*. Allmusic.com. Viitattu 7.9.2016. (englanniksi)
7. ↑  Ramin Djawadi ‎– The Unborn - Original Motion Picture Soundtrack *discogs.com*. Discogs.com. Viitattu 7.9.2016. (englanniksi)
8. 1 2  Suomen katsotuimmat elokuvat vuonna 2009 *elokuvauutiset.fi*. Elokuvauutiset.fi. Viitattu 7.9.2016. (suomeksi)
9. 1 2 3 4  THE UNBORN (2009) *rottentomatoes.com*. Rottentomatoes.com. Viitattu 7.9.2016. (englanniksi)
10. 1 2  The Unborn *metacritic.com*. Metacritic.com. Viitattu 7.9.2016. (englanniksi)
11. ↑  The Unborn (2009) *imdb.com*. IMDB.com. Viitattu 7.9.2016. (englanniksi)
12. ↑  Maskula, Tapani: Perintönä paha painajainen *Turun Sanomat*.  13.3.2009.  Arkistoitu 17.4.2019. Viitattu 16.4.2019.
13. ↑  The Unborn *discshop.fi*. Discshop.fi. Viitattu 7.9.2016. (suomeksi)

Aiheesta muualla
----------------

* *The Unborn* Internet Movie Databasessa. (englanniksi)
* *The Unborn* Elonetissä.
* *The Unborn* AllMoviessa. (englanniksi)
* *The Unborn* Rotten Tomatoes -sivustolla (englanniksi)
* *The Unborn* Metacriticissä (englanniksi)
* *The Unborn* Box Office Mojossa (englanniksi)